Page:Welsh Medieval Law.djvu/122

 merchet. Gyt ar bꝛenhín y bydant ykynydy on oꝛ nadolyc hyt pan elhont yhela ewıget ygỽanhỽyn. Oꝛ pan elhont y hela y kyntef- ín hyt ym pen naỽuetdyd o veı nyt atteb y penkynyd yr neb ae holho. ony odıwedır duỽ kalan meı kyn gỽıſgaỽ kuaran y troet de- heu. March bıtoſſeb ageıff ygan ybꝛenhín. adỽy ran ıdaỽ oꝛ ebꝛan. Pan tygho y penky- nyd: tyget yuỽyn ygỽn ae gyrn ae gynlly- uaneu. Pedeır keınhaỽc kyfreıth ageıff ef ygan pop kynyd mílgı. ac ỽyth geínhaỽc kyfreıth ygan pop kynyd gellgỽn. Oꝛ a y penkynyd yn anreıth gan y teulu y bꝛenhín. neu gan y lu. kanet ygoꝛn pan vo ıaỽn ıdaỽ. adewıſſet eıdon oꝛ anreıth. Mal yt geıff ı̣ croen ych kyn ytrydydyd nadolyc y gan y dıſteın: ıaỽn yỽ ıdaỽ kaffel croen buch rỽg mehefín ahanher meı ygantaỽ. ac onys koffa yna: ny cheıſſ dím. Engỽaſtraỽt ageıff croen ych ygayaf achroen buch yr haf ygan ydıſteín. y wneuthur kebyſtreu y veírch y bꝛenhín. ahynny kyn rannu ycrỽyn rỽg y dıſteın arſỽydogyon. Pengỽaſtraỽt ar penkynyd ar troedaỽc nyt eıſtedant ỽꝛth paret yneuad.

| paỽb |